Cristina del Valle defén a Alaquàs el paper de la dona com a constructora de pau, justícia i solidaritat
03/03/2010

# Cristina del Valle defén a Alaquàs el paper de la dona com a constructora de pau, justícia i solidaritat

*   03/03/2010
*   [Imprimir](#)
*   Compartir
*    https://www.alaquas.org/documento.asp?id\_do=11917

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11917%2F0&title=Ajuntament%20d%27Alaqu%C3%A0s.%20Premsa.Cristina%20del%20Valle%20def%C3%A9n%20a%20Alaqu%C3%A0s%20el%20paper%20de%20la%20dona%20com%20a%20constructora%20de%20pau%2C%20just%C3%ADcia%20i%20solidaritat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11917/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11917/03032010img_3383_Form_4.jpg)](https://www.alaquas.org/ficheros/documentos/2010/2/11917/03032010img_3383_Form_10.jpg "<a href='https://www.alaquas.org/ficheros/documentos/2010/2/11917/03032010img_3383_Form_10.jpg' target=_blank><i class='fa fa-external-link' aria-hidden='true'></i>.Cristina del Valle defén a Alaquàs el paper de la dona com a constructora de pau, justícia i solidaritat</a>")

La Presidenta de la Plataforma de Dones Artistes contra la Violència de Gènere rep el Premi Clara Campoamor d'Alaquàs de mans de l'Alcaldessa d'Alaquàs, de la Regidora de Participació de la Dona i dels col·lectius de dones de la ciutat. Cristina del Valle va valorar de manera positiva el treball realitzat per l'Ajuntament d'Alaquàs en la defensa dels drets i llibertats de la dona

Cristina del Valle, Presidenta de la Plataforma de Dones Artistes contra la Violència de Gènere, va rebre ahir al Castell d'Alaquàs el Premi Clara Campoamor de mans de l'Alcaldessa d'Alaquàs, Elvira García Campos, la Regidora de Participació de la Dona, Xelo Marín i els col·lectius de dones de la ciutat. Acompanyada per diverses integrants de l'entitat, l'artista va arreplegar el guardó que cada any atorga l'Ajuntament d'Alaquàs per reconèixer el treball realitzat per institucions, col·lectius i ciutadans i ciutadanes en la lluita contra la violència de gènere.

La cantant i activista espanyola va agrair el premi rebut i va valorar el gran treball que realitza l'Ajuntament d'Alaquàs en la defensa dels drets i llibertats de la dona, així com la seua lluita contínua contra la violència de gènere. La presidenta de la Plataforma, va parlar en la seua intervenció de la sonoritat i visibilitat de les dones, dels valors del treball, la cooperació, de la lluita femenina, i de la situació que viuen les dones al món: "Les dones som ciutadanes del món, un espai sense pàtries, un món que ha de ser punt de trobada i enteniment, sense fronteres, sense guerres, un món de justícia social". La presidenta de la Plataforma va parlar del paper social i polític que mereixen les dones, del contingut profund del sentiment feminista, "una forma diferent d'entendre la vida, el món i els conflictes". Cristina del Valle, que va realitzar un recorregut pel treball que ha realitzat la Plataforma en defensa de les dones en països com Palestina, Sàhara, Ciudad Juárez o Guatemala, va parlar de la dona com a eix en la solució de conflictes, defenent el seu protagonisme com a "constructora de pau, d'igualtat i de llibertat".

L'Alcaldessa d'Alaquàs, per la seua banda, va agrair a l'artista la seua atenció i presència i va felicitar a tots els col·lectius de dones de la ciutat pel treball que han realitzat en l'organització de la programació que se celebra al llarg d'aquest mes. En el transcurs de l'acte va entregar a Cristina de la Vall i a Amparo Panadero, responsable de Comunicació de la Plataforma, el reconeixement a una trajectòria de "solidaritat i cooperació amb les dones així com a la llarga lluita contra la violència de gènere, contra totes les violències, accions que desenvolupa des de 1999 la Plataforma a nivell nacional i internacional". L'Alcaldessa va destacar el treball de Cristina del Valle, que des dels anys setanta està vinculada a col·lectius reivindicatius de la igualtat.

Elvira García va defendre la necessitat les dones de "reconèixer-nos i projectar-nos, perquè la gran revolució és hui viure en femení", posant de manifest la importància que les dones creixen en protagonisme polític, "perquè som ciutadanes compromeses, solidàries, lluitadores, defensores de la igualtat i de la pau". L'Alcaldessa va parlar també de teixir xarxes d'enteniment, suport i treball conjunt entre dones, una acció en què el municipi d'Alaquàs destaca amb una experiència d'anys de treball en comú amb les associacions ciutadanes de dones.

**PREMI CLARA CAMPOAMOR D'ALAQUÀS**

El Premi Clara Campoamor d'Alaquàs és un dels actes més importants de la programació cultural i lúdica organitzada per l'Ajuntament d'Alaquàs i els col·lectius de dones de la ciutat amb motiu del 8 de Març, Dia Internacional de les Dones. Es tracta d'una iniciativa de totes les associacions de dones de la ciutat (l'Associació d'Ames de Casa Tyrius, les Dones Solidàries d'Alaquàs (Dosal), l'Associació Cultural l'Oroneta, Dones Teixint i Dimecres Femení), constituïda ara fa cinc anys per a reconèixer tant a institucions públiques com a col·lectius ciutadans, la seua tasca i el seu treball a favor de la igualtat de les dones així com en la lluita contra la violència de gènere.

El guardó s'atorga anualment amb motiu de la programació "Al voltant del 8 de Març" que cada any s'organitza a Alaquàs amb l'objectiu de fer reflexionar a la ciutadania sobre les polítiques encaminades a la igualtat d'oportunitats, reivindicant i posant de manifest, la situació de les dones en la societat actual.